
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 10P/21/2025 7625200465 25. 04. 2025 JUDr. Martin Špak ECLI:SK:OSSN:2025:7625200465.3
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci navrhovateľky: A. B., nar. XX.XX.XXXX, trvale bytom B. C. XXX/X, D., proti manželovi, ktorý návrh na rozvod manželstva nepodal: B. B., nar. XX.XX.XXXX, trvale bytom B. C. XXX/X, D., za účasti mal. dieťaťa: E. B., nar. XX.XX.XXXX, zastúpený kolíznym opatrovníkom Úrad práce, sociálnych vecí a rodiny Spišská Nová Ves, Odborárov 53, o návrhu navrhovateľky na rozvod manželstva a úpravu výkonu rodičovských práv a povinností k mal. dieťaťu na čas po rozvode, takto rozhodol: I. Súd manželstvo účastníkov konania A. B., F. G., nar. XX.XX.XXXX, a B. B., nar. XX.XX.XXXX, uzavreté dňa XX.XX.XXXX na H. I. B. D., ktoré je zapísané v knihe manželstiev - sobášnej matrike H. I. B. D., vo zväzku XX, ročník XXXX, na strane XXX, pod poradovým číslom XX, rozvádza. II. Na čas po rozvode súd s c h v a ľ u j e rodičovskú dohodu, uzavretú dňa 25.04.2025 pred pojednávaním, o úprave rodičovských práv a povinností k mal. E. B., nar. XX.XX.XXXX, v tomto znení: Z v e r u j e sa mal. E. B., nar. XX.XX.XXXX, do osobnej starostlivosti matky, pričom obaja rodičia sú oprávnení a povinní mal. dieťa zastupovať a spravovať jeho majetok v bežných veciach. Otec sa z a v ä z u j e prispievať na výživu mal. E. B., nar. XX.XX.XXXX, výživným vo výške 200,Eur mesačne odo dňa vykonateľnosti tohto rozsudku, ktoré výživné sa otec zaväzuje platiť do rúk matky vždy do 20. dňa v mesiaci vopred. Styk otca s mal. E. B., nar. XX.XX.XXXX, sa neupravuje. III. Navrhovateľke sa p r i z n á v a nárok na oslobodenie od platenia súdneho poplatku za podaný návrh na začatie konania o rozvod manželstva, a to v celom rozsahu. IV. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku).
Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

